**דף צפייה – שאיפות מסוכנות / אפרת עמנואל**

"שאיפות מסוכנות" -  סיפורו של מיכאל, שחברו הטוב נמרוד משדלו להשתמש בסמים. מסע התבגרות של פחדים, אומץ, כאב והתפכחות, שסופו מפתיע. (ישיבת "תקוות יעקב", שדה יעקב. תשס"ח עלילתי 15 דקות)

**לפני צפייה:**

א.      מן התיאור של הסרט וכן משמו מה אתם חושבים אודות שמו של הסרט? באילו שאיפות מדובר? למה מרמז לדעתכם שמו של הסרט?

ב.      האם שמות הגיבורים שנבחרו לסרט - מיכאל ונמרוד -  מעוררים בכם ציפייה כלשהי?

ג.       מן המידע שברשותכם אודות הסרט, למי נכון בעיניכם להקרין את הסרט? (גיל? מין?)

**צפו בסרט**

ד.      מלבד נמרוד ומיכאל מופיעות בסרט דמויות נוספות:

נסו להשלים את הטבלה מהזיכרון.

|  |  |  |  |  |
| --- | --- | --- | --- | --- |
|  | התפקיד בסרט | משפט שאתה זוכר | עד כמה דמותם משמעותית בעיני מיכאל(1-5) | האם לדעתך היו צריכים לנהוג אחרת |
| האם |  |  |  |  |
| המחנך |  |  |  |  |
| המדריכה בבני עקיבא |  |  |  |  |
| החברים |  |  |  |  |

צפו בסרט שוב והשלימו במידה ואינכם זוכרים.

ה.     מה מרגיש מיכאל לאחר התאבדותו של נמרוד?

ו.        האם מה שקרה למיכאל יכול לקרות לכל אחד?

ז.       האם לדעתכם יוצרי הסרט, נערים בני גילכם נושאים איתם מסר ? מהו? כלפי מי הוא מופנה?

עיינו בתשובות לשאלות טרום צפייה.

ח.     האם יש לכם כעת תשובות שונות?